Goeie Nuus: Leef vandag voluit | Netwerk24
Deur Stephan Joubert 01 Julie 2020 00:01
In 'n opvoedkundige handboek lees ek: "Kinders is mense wat op pad is na volwassenheid." 'n Gewilde spreuk wat hierby aansluit, is dat die jeug ons toekoms is. Hiervolgens is jong mense eintlik net grootmense in wording, onderweg na die groot dag van môre. Maar sê nou vandag maak ewe veel saak? Sê nou ons neem die Prediker ernstig op, dat jong mense nie soos grootmense moet leef, wie se harte vol kommer is nie?
Hulle moet elke dag met oorgawe leef en altyd met die Here se nabyheid rekening hou. Dan hoef hulle nie tot eendag te wag om hul lewensdoel te bereik nie. Hier en nou maak saak. Jong mense is vandag se mense. Vandag gee die Here vir hulle om.
Vandag is hulle sy getuies, sy spesiale mense. Terloops, dit geld vir gootmense ook. – Stephan Joubert